
Grozījumi Ministru kabineta 2020. gada 29. septembra noteikumos Nr. 603 "Noteikumi par nekustamā īpašuma darījumu starpnieka reģistrācijas maksu un ikgadējo uzraudzības maksu"

	1.0 Likumi.lv (02.10.2020.)

	Izsludināšana: 06.08.2026. 17:55

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 11.08.2026.)
Lūdzam precizēt, ka Ministru kabineta 2020. gada 29. septembra noteikumu Nr. 603 "Noteikumi par nekustamā īpašuma darījumu starpnieka reģistrācijas maksu un ikgadējo uzraudzības maksu" 5. punkts tiek svītrots, jo tajā ietvertā norma par noteikumu 3. un 4. punkta spēkā stāšanās datumu ir izpildīta un tai nav patstāvīgas tiesiskas nozīmes.
Piedāvātā redakcija
-
	Ņemts vērā
Noteikumu projekta anotācijas 1.3. sadaļas risinājuma apraksts papildināts, norādot, ka Ministru kabineta 2020. gada 29. septembra noteikumu Nr. 603 5. punkts tiek svītrots, jo tajā ietvertā norma par noteikumu 3. un 4. punkta spēkā stāšanās datumu - 2020. gada 1. oktobri  ir izpildīta un tai nav patstāvīgas tiesiskas nozīmes.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
6.1. Projekta izstrādē iesaistītās institūcijas
	Priekšlikums (FM - 11.08.2026.)
Lūdzam aizpildīt anotācijas 6.1. sadaļu par nevalstiskajām organizācijām (ar Latvijas Nekustamo īpašumu darījumu asociāciju).
Piedāvātā redakcija
-
	Ņemts vērā
Noteikumu projekta anotācijas 6.1. sadaļa papildināta, norādot  "Latvijas Nekustamo īpašumu darījumu asociācija" (LANĪDA).
	Anotācija (ex-ante)
6.1. Projekta izstrādē iesaistītās institūcijas

	Izsludināšana: 23.07.2026. 09:14

	3.
	Anotācija (ex-ante)
1. Tiesību akta projekta izstrādes nepieciešamība
	Iebildums (FM - 05.08.2026.)
Ņemot vērā, ka noteikumu projekts paredz grozīt regulējumu attiecībā uz nekustamā īpašuma darījumu starpnieka reģistrācijas maksas un ikgadējās nekustamā īpašuma darījumu starpnieka uzraudzības maksas, nosakot, ka minētās maksas tiek ieskaitītas biedrības "Latvijas Nekustamo īpašumu darījumu asociācija" norēķinu kontā, nevis valsts pamatbudžetā, vēršam uzmanību, ka šādas izmaiņas rada valsts budžeta ieņēmumu samazinājumu.
Saskaņā ar Fiskālās disciplīnas likuma 9. pantu, ja Ministru kabinets iesniedz Saeimā vai pieņem normatīvo aktu, kura rezultātā samazinās valsts budžeta likumā plānotie valsts budžeta ieņēmumi, Ministru kabinetam ir pienākums nodrošināt, ka vienlaikus stājas spēkā normatīvais akts vai normatīvie akti, kas kompensē attiecīgo ieņēmumu samazinājumu. Kompensēšana notiek, palielinot ieņēmumus vai samazinot izdevumus.
 
Piedāvātā redakcija
-
	Nav ņemts vērā
Iebildums ņemts vērā daļēji.
Noteikumu projekta anotācijas 3. sadaļa sākotnēji netika aizpildīta, jo noteikumu projektā paredzētās izmaiņas ir tieši saistītas ar likumprojektu "Grozījumi Nekustamā īpašuma darījumu starpnieku darbības likumā" (25-TA-1850) un budžeta ietekme jau ir pilnā apmērā izvērtēta un atspoguļota minētā likumprojekta anotācijā.
Likumprojekta (25-TA-1850) anotācijas 3. sadaļā norādīts, ka valsts pamatbudžeta ieņēmumi samazināsies par 46 566 EUR gadā saistībā ar reģistrācijas maksas un ikgadējās uzraudzības maksas ieskaitīšanu biedrības "Latvijas Nekustamo īpašumu darījumu asociācija" norēķinu kontā. Vienlaikus anotācijā norādīts, ka Ekonomikas ministrijas izdevumi samazināsies par tādu pašu summu - 46 566 EUR gadā, jo ministrija vairs neveiks izdevumus Reģistra uzturēšanai un uzraudzībai. Līdz ar to likumprojekta finansiālā ietekme uz valsts budžetu kopumā ir neitrāla un Fiskālās disciplīnas likuma 9. panta prasības ir ievērotas - ieņēmumu samazinājums tiek kompensēts ar vienāda apmēra izdevumu samazinājumu.
Lai novērstu iespējamu neskaidrību, noteikumu projekta anotācijas 3. sadaļa papildināta pie "Citas informācijas" ar: "Noteikumu projektā paredzētās izmaiņas ir saistītas ar likumprojektu "Grozījumi Nekustamā īpašuma darījumu starpnieku darbības likumā" (25-TA-1850), kura anotācijā jau ir izvērtēta un atspoguļota ietekme uz valsts budžetu, tai skaitā valsts budžeta ieņēmumu un izdevumu samazinājums, nodrošinot fiskāli neitrālu risinājumu."
	Anotācija (ex-ante)
1. Tiesību akta projekta izstrādes nepieciešamība

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 05.08.2026.)
Ņemot vērā, ka atbilstoši noteikumu projektam turpmāk nekustamā īpašuma darījumu starpnieka reģistrācijas maksa un ikgadējās nekustamā īpašuma darījumu starpnieka uzraudzības maksa tiks ieskaitīta biedrības “Latvijas Nekustamo īpašumu darījumu asociācija” norēķinu kontā nevis valsts pamatbudžetā, lūdzam attiecīgi aizpildīt anotācijas 3.sadaļu, sniedzot informāciju par valsts budžeta ieņēmumu un izdevumu samazinājumu.
Piedāvātā redakcija
-
	Nav ņemts vērā
Iebildums ņemts vērā daļēji.
Noteikumu projekta anotācijas 3. sadaļa sākotnēji netika aizpildīta, jo noteikumu projektā paredzētās izmaiņas ir tieši saistītas ar likumprojektu "Grozījumi Nekustamā īpašuma darījumu starpnieku darbības likumā" (25-TA-1850) un budžeta ietekme jau ir pilnā apmērā izvērtēta un atspoguļota minētā likumprojekta anotācijā.
Likumprojekta (25-TA-1850) anotācijas 3. sadaļā norādīts, ka valsts pamatbudžeta ieņēmumi samazināsies par 46 566 EUR gadā saistībā ar reģistrācijas maksas un ikgadējās uzraudzības maksas ieskaitīšanu biedrības "Latvijas Nekustamo īpašumu darījumu asociācija" norēķinu kontā. Vienlaikus anotācijā norādīts, ka Ekonomikas ministrijas izdevumi samazināsies par tādu pašu summu — 46 566 EUR gadā, jo ministrija vairs neveiks izdevumus Reģistra uzturēšanai un uzraudzībai. Līdz ar to likumprojekta finansiālā ietekme uz valsts budžetu kopumā ir neitrāla un Fiskālās disciplīnas likuma 9. panta prasības ir ievērotas — ieņēmumu samazinājums tiek kompensēts ar vienāda apmēra izdevumu samazinājumu.
Lai novērstu iespējamu neskaidrību, noteikumu projekta anotācijas 3. sadaļa papildināta pie "Citas informācijas" ar: "Noteikumu projektā paredzētās izmaiņas ir saistītas ar likumprojektu "Grozījumi Nekustamā īpašuma darījumu starpnieku darbības likumā" (25-TA-1850), kura anotācijā jau ir izvērtēta un atspoguļota ietekme uz valsts budžetu, tai skaitā valsts budžeta ieņēmumu un izdevumu samazinājums, nodrošinot fiskāli neitrālu risinājumu."
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	5.
	Anotācija (ex-ante)
1.2. Mērķis
	Priekšlikums (VK - 06.08.2026.)
Lūdzam pilnveidot anotācijas 1.2. sadaļā ietverto mērķa aprakstu.

Mērķa aprakstā papildus plānotajām izmaiņām lūdzam norādīt, kādu rezultātu ar projektu paredzēts sasniegt. Pašlaik mērķa apraksts galvenokārt raksturo projekta risinājumu – reģistrācijas maksas un ikgadējās uzraudzības maksas ieskaitīšanas kārtības precizēšanu. Savukārt no anotācijas izriet, ka ar projektu paredzēts nodrošināt regulējuma atbilstību Nekustamā īpašuma darījumu starpnieku darbības likuma grozījumiem un sekmēt nekustamā īpašuma darījumu starpnieku reģistra uzturēšanas un administrēšanas nepārtrauktu nodrošināšanu pēc valsts pārvaldes uzdevuma deleģēšanas biedrībai "Latvijas Nekustamo īpašumu darījumu asociācija".
Piedāvātā redakcija
-
	Ņemts vērā
Noteikumu projekta anotācijas 1.2. sadaļas mērķa apraksts precizēts, papildinot to ar sasniedzamo rezultātu - regulējuma atbilstības nodrošināšanu Nekustamā īpašuma darījumu starpnieku darbības likuma grozījumiem un reģistra uzturēšanas nepārtrauktību pēc valsts pārvaldes uzdevuma deleģēšanas
	Anotācija (ex-ante)
1.2. Mērķis

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 05.08.2026.)
MK noteikumu projekta anotācijā norādīts, ka Ministru kabineta noteikumu Nr. 603 5. punkts ir zaudējis aktualitāti, taču nav sniegts pamatojums. Līdz ar to aicinām anotāciju papildināt ar skaidrojumu, kāpēc minētā norma ir zaudējusi aktualitāti. Vienlaikus, ja norma vairs nav piemērojama vai nepieciešama, lūdzam izvērtēt tās izslēgšanu no noteikumiem, lai nodrošinātu normatīvā regulējuma skaidrību un atbilstību faktiskajai situācijai.
Piedāvātā redakcija
-
	Ņemts vērā
Noteikumu projekts papildināts ar grozījumu, kas paredz svītrot Ministru kabineta noteikumu Nr. 603 5. punktu, un noteikumu projekta anotācijas 1.3. sadaļas risinājuma apraksts papildināts ar skaidrojumu par 5. punkta svītrošanas pamatojumu.
	Anotācija (ex-ante)
1.3. Pašreizējā situācija, problēmas un risinājumi

	7.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 06.08.2026.)
Lūdzam pilnveidot anotācijas 2.1. sadaļu, mērķa grupu norādot tai paredzētajā laukā un ietekmes aprakstā sniedzot tikai projekta radītās ietekmes raksturojumu.
Piedāvātā redakcija
-
	Ņemts vērā
Noteikumu projekta anotācijas 2.1. sadaļa precizēta - mērķa grupa norādīta tai paredzētajā laukā ("Citas fiziskās personas" un "Citas juridiskās personas"), savukārt ietekmes aprakstā sniegts tikai projekta radītās ietekmes raksturojums.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	8.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (FM - 05.08.2026.)
Lūdzam aizpildīt Ministru kabineta noteikumu projekta anotācijas 4.1. sadaļu ar visiem saistītajiem tiesību aktu projektiem (likumprojekts "Grozījumi Nekustamā īpašuma darījumu starpnieku darbības likumā" (25-TA-1850), Ministru kabineta noteikumu projekts "Grozījumi Ministru kabineta 2020. gada 29. septembra noteikumos Nr. 602 "Nekustamā īpašuma darījumu starpnieka profesionālās darbības civiltiesiskās atbildības apdrošināšanas noteikumi" (26-TA-1233), "Grozījumi Ministru kabineta 2020. gada 17. decembra noteikumos Nr. 805 "Noteikumi par nekustamā īpašuma darījumu starpnieka kvalifikācijas celšanas pasākumiem" (26-TA-1232).
Piedāvātā redakcija
-
	Ņemts vērā
Noteikumu projekta anotācijas 4.1. sadaļa papildināta ar visiem saistītajiem tiesību aktu projektiem - likumprojektu "Grozījumi Nekustamā īpašuma darījumu starpnieku darbības likumā" (25-TA-1850), Ministru kabineta noteikumu projektu "Grozījumi Ministru kabineta 2020. gada 29. septembra noteikumos Nr. 602" (26-TA-1233) un Ministru kabineta noteikumu projektu "Grozījumi Ministru kabineta 2020. gada 17. decembra noteikumos Nr. 805" (26-TA-1232).
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu

	9.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (FM - 05.08.2026.)
Ministru kabineta noteikumu projektam tika izsludināta sabiedrības līdzdalība laika posmā no 20.07.2026. - 03.08.2026., līdz ar to lūdzam precizēt anotācijas 6.1. sadaļu.
Piedāvātā redakcija
-
	Ņemts vērā
Noteikumu projekta anotācijas 6. sadaļa precizēta - atzīme "Sabiedrības līdzdalība uz šo tiesību akta projektu neattiecas" mainīta uz "Nē", 6.1. sadaļā norādīts, ka projekta izstrādē citas institūcijas vai organizācijas netika iesaistītas, savukārt 6.2. un 6.3. sadaļā norādīts, ka noteikumu projekts bija pieejams sabiedriskajai apspriešanai TAP portālā no 2026. gada 20. jūlija līdz 2026. gada 3. augustam un sabiedriskās apspriešanas laikā priekšlikumi un iebildumi no sabiedrības netika saņemti.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process

	10.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 06.08.2026.)
Lūdzam pilnveidot anotācijas 7.1. apakšpunktu, norādot projekta izpildes nodrošināšanā iesaistīto institūciju.
Piedāvātā redakcija
-
	Ņemts vērā
Noteikumu projekta anotācijas 7.2. un 7.3. sadaļā norādīts, ka projekts neskar administratīvo un atbilstības izmaksu monetāro novērtējumu. Anotācijas 7.4. sadaļa aizpildīta, norādot, ka projekts paredz Ekonomikas ministrijas funkciju izmaiņas - reģistra uzturēšanas un administrēšanas funkcija tiek nodota biedrībai "Latvijas Nekustamo īpašumu darījumu asociācija", vienlaikus ministrija saglabā deleģētā uzdevuma uzraudzības funkciju, kā arī ka projekts paredz ministrijas iekšējo procesu efektivizāciju, atslogojot resursus no administratīvi tehniska uzdevuma.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām



